ΚΑΝΟΝΙΣΜΟΣ ( ΕΟΚ ) αριθ . 639/91 ΤΗΣ ΕΠΙΤΡΟΠΗΣ της 14ης Μαρτίου 1991 για τη διακοπή των καταλογισμών στις δασμολογικές οροφές που ανοίχτηκαν βάσει του κανονισμού ( ΕΟΚ ) αριθ . 3897/89 του Συμβουλίου, στο πλαίσιο των γενικευμένων προτιμήσεων, για ορισμένα υφαντουργικά προϊόντα καταγωγής Ταϊλάνδης, Πακιστάν και Κίνας και την κατάργηση των κανονισμών ( ΕΟΚ ) αριθ . 3891/90 και ( ΕΟΚ ) αριθ . 3892/90

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 3897/89 του Συμβουλίου της 18ης Δεκεμβρίου 1989 για την εφαρμογή των γενικευμένων δασμολογικών προτιμήσεων για το έτος 1990 σε ορισμένα υφαντουργικά προϊόντα καταγωγής αναπτυσσόμενων χωρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3211/90 ( 2 ), και ιδίως το άρθρο 12 τρίτο εδάφιο,

Εκτιμώντας :

ότι, σύμφωνα με τα άρθρα 1 και 10 του κανονισμού ( ΕΟΚ ) αριθ . 3897/89, η αναστολή των δασμών στο πλαίσιο των προτιμησιακών δασμολογικών οροφών χορηγείται εντός του ορίου των ατομικών ποσών που καθορίζονται στη στήλη 8 του παραρτήματος Ι του ίδιου κανονισμού, για καθεμία από τις κατηγορίες των αναφερόμενων προϊόντων -

ότι, σύμφωνα με το άρθρο 12 τρίτο εδάφιο του κανονισμού ( ΕΟΚ ) αριθ . 3897/89, η Επιτροπή μπορεί, ακόμη και μετά τις 31 Δεκεμβρίου 1990, να λαμβάνει μέτρα για τη διακοπή των καταλογισμών στο ένα ή στο άλλο προτιμησιακό δασμολογικό όριο αν υπάρξει υπέρβαση αυτών των ορίων, ιδίως λόγω ρύθμισης των εισαγωγών που πράγματι γίνονται κατά τη διάρκεια του προτιμησιακού έτους -

ότι, για τα προϊόντα της κατηγορίας αριθ . 28 ( κωδικός αριθμός 40.0280 ), καταγωγής Ταϊλάνδης και Πακιστάν, και για εκείνα της κατηγορίας αριθ . 97 ( κωδικός αριθμός 40.0970 ), καταγωγής Κίνας, οι ατομικές οροφές διαμορφώνονται αντίστοιχα σε 104 000 τεμάχια και σε τέσσερις τόνους - ότι, την 1η Ιανουαρίου 1991, το ποσό των καταλογισμών που πραγματοποιήθηκαν στη διάρκεια του προτιμησιακού έτους 1990 υπερέβη το ποσό των εν λόγω οροφών -

ότι είναι σκόπιμο να ληφθεί μέτρο για τη διακοπή των καταλογισμών στις εν λόγω οροφές έναντι της Ταϊλάνδης και του Πακιστάν σε ό,τι αφορά την κατηγορία αριθ . 28 και της Κίνας σε ό,τι αφορά την κατηγορία αριθ . 97 -

ότι ο κανονισμός ( ΕΟΚ ) αριθ . 3891/90 της Επιτροπής της 21ης Δεκεμβρίου 1990 περί αποκαταστάσεως της εφαρμογής τελωνειακών δασμών για προϊόντα της κατηγορίας 28 ( αύξων αριθμός 40.0280 ), καταγωγής Ταϊλάνδης και Πακιστάν, δικαιούχων των προβλεπόμενων στον κανονισμό ( ΕΟΚ ) αριθ . 3897/89 του Συμβουλίου δασμολογικών προτιμήσεων ( 3 ) και κανονισμός ( ΕΟΚ ) αριθ . 3892/90 της Επιτροπής της 21ης Δεκεμβρίου 1990 περί αποκαταστάσεως της εφαρμογής τελωνειακών δασμών για προϊόντα της κατηγορίας 97 ( αύξων αριθμός 40.0970 ), καταγωγής Κίνας, δικαιούχου των προβλεπόμενων σστον κανονισμό ( ΕΟΚ ) αριθ . 3897/89 του Συμβουλίου δασμολογικών προτιμήσεων ( 4 ) είναι χωρίς αντικείμενο εξαιτίας της καθυστερημένης δημοσίευσής τους - ότι, συνεπώς, κρίνεται ενδεδειγμένη η κατάργησή τους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Οι καταλογισμοί στις δασμολογικές οροφές που ανοίχτηκαν από τον κανονισμό (ΕΟΚ ) αριθ . 3897/89 για τα ακόλουθα προϊόντα και τις καταγωγές που αναφέρονται στον ακόλουθο πίνακα δεν γίνονται δεκτοί από 1ης Ιανουαρίου 1991 :

Αύξων αριθμός Κατηγορία ( μονάδες ) Κωδικός ΣΟ Περιγραφή εμπορευμάτων Καταγωγή 40.0280 28 ( 1 000 τεμάχια ) 6103 41 10

6103 41 90

6103 42 10

6103 42 90

6103 43 10

6103 43 90

6103 49 10

6103 49 91

6104 61 10

6104 61 90

6104 62 10

6104 62 90

6104 63 10

6104 63 90

6104 69 10

6104 69 91 Παντελόνια, ποδιές, κιλότες και κοντά παντελόνια ( σορτς ) ( άλλα από τα είδη του μπάνιου ) πλεκτά, από μαλλί, από βαμβάκι ή συνθετικές ή τεχνητές ίνες Ταϊλάνδη

Πακιστάν 40.0970 97 ( τόνοι ) 5608 11 11

5608 11 19

5608 11 91

5608 11 99

5608 19 11

5608 19 19

5608 19 31

5608 19 39

5608 19 91

5608 19 99

5608 90 00 Δίχτυα κατασκευασμένα με σπάγκους, σχοινιά και χοντρά σχοινιά σε τόπια, σε τεμάχιο, ή σε καθορισμένα σχήματα . Δίχτυα σε καθορισμένα σχήματα για την αλιεία, από νήματα, σπάγκους και σχοινιά Κίνα

Άρθρο 2 Οι κανονισμοί ( ΕΟΚ ) αριθ . 3891/90 και ( ΕΟΚ ) αριθ . 3892/90 καταργούνται . Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Ιανουαρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 14 Μαρτίου 1991 . Για την Επιτροπή

Christiane SCRIVENER

Μέλος της Επιτροπής ( 1 ) ΕΕ αριθ . L 383 της 30 . 12 . 1989, σ . 45. ( 2 ) ΕΕ αριθ . L 308 της 8 . 11 . 1990, σ . 1 . ( 3 ) ΕΕ αριθ . L 367 της 29 . 12 . 1990, σ . 155 . ( 4 ) ΕΕ αριθ . L 367 της 29 . 12 . 1990, σ . 157 .